Sacrosancte ecclesie Sancti Martini que est constructa in pago Matisconense supra fluvio Craona, in villa Clippiaco. Igitur ego indignus peccator Adalgisus nomine dono ad ipsam casam Dei aliquid ex rebus meis que sunt in ipsa villa, prope ejusdem ecclesiam. Hoc est curtilus cum supraposito et vinea que de Geldone conquisivi; terminat a mane terra Adalberto cum heres, a medio die via publica, a sero terra Sancti Vincentii, a circio terra Sancti Vincentii et Odonis cum heres. Infra istas terminationes, ipsum curtilum ad ipsam casam Dei dono, trado atque transfundo ad sacrificium, ut qui ipsam ecclesiam vel ipsam vineam tenuerit annis singulis, festivitate Sancti Martini, ad homines qui ad ipsam ecclesiam venerint modium de vino in caritate ostendat, panes IIII. Si quis hoc contradixerit libras IIII auri componat. S. Adalgisi levite. S. Ostralt. S. Berulfo. S. Arnalt. S. Otman. S. Enulfo.